Timisoreni, s-a scurtat drumul spre vacanta in Grecia. Sarbii au terminat autostrada pana la frontiera cu Macedonia. Vom face 3 ore de la Nis la Salonic

TIMISOARA. Veste buna pentru timisorenii care planuiesc o vacanta in Grecia vara asta. In acest sfarsit de saptamana sarbii au inaugurat ultimul segment al Autostrazii catre Grecia, de pe Coridorul 10 pan-european.

Cei 26,3 kilometri din Clisura Grdelica au fost deschisi traficului, iar timisorenii vor salva timp important, intrucat de la Nis la Salonic vor face doar 3 ore, fara a pune la socoteala timpii din frontiere. In scurt timp vor fi actualizate si datele din google maps.

Acest segment de autostrada s-a facut in conditii foarte grele, intrucat constructorii au taiat drumul prin munte, au construit 36 de poduri si au sapat tuneluri. Lungimea acestora din urma, Predejane si Manajle, este in total de 2,8 km. De asemenea, s-au regularizat 6 kilometri de albie in raul Morava.

Pe aceasta bucata a Coridorului 10, care trece prin Cheile Grdelica, se gaseste si o structura unica in Serbia si in Balcani, intersectia de la Predejane, realizata in totalitate ca pod peste rau.

Ceremonia de inaugurare a avut loc sambata pe podul Vrla, in prezenta presedintelui Serbiei Aleksandar Vucic, iar constructia impresionanta a fost scaldata in culorile drapelului Serbiei.

Lucrarea sarbilor a costat 350 de milioane de euro si s-a facut cu bani dintr-un imprumut de la Banca Europeana de Investitii.

Asadar, timisorenii care vor merge spre Grecia, prin Serbia, se vor urca pe autostrada la Smederevo si vor cobori abia in Grecia.

Mai jos puteti vedea in ce stadiu sunt doua segmente de pe Autostrada Lugoj – Deva, incepute deodata cu cea a sarbilor si inca neterminate.

CITESTE SI: Provocarea de pe ultimii 2 kilometri din Autostrada Lugoj – Deva Lot 4. Ce se intampla acum pe Dealul Liliecilor. Video

CITESTE SI: La 6 ani de la semnarea contractului, se toarna ultimul asfalt pe Autostrada Lugoj – Deva Lot 3. Video